14. Povolenie a zamietnutie povolenia určitých zdravotných tvrdení o potravinách, ktoré odkazujú na vývoj a zdravie detí (
Pred začiatkom hlasovania
Glenis Willmott
Poslanci Európskeho parlamentu zohrávajú dôležitú úlohu pri preskúmaní rozhodnutí o zdravotných tvrdeniach. Dostala som veľa znepokojených listov a e-mailov od rodičov, hlavných zdravotných poisťovní a spotrebiteľských organizácií, organizácií pôrodných asistentiek, zdravotných sestier a lekárov, ako aj od detského fondu Unicef a Svetovej zdravotníckej organizácie (WHO). Kým sa nedosiahne skutočná zhoda vedeckého spoločenstva na správnosti tohto tvrdenia, nesmieme to dovoliť. Dôkazy, ktoré máme v súčasnosti k dispozícii, nie sú presvedčivé a neexistuje dôkaz, ktorý by oprávňoval používanie takéhoto tvrdenia o následnej dojčenskej výžive.
Ak by sa v budúcnosti dokázalo, že syntetická DHA skutočne prospieva novorodencom, mali by sme z nej urobiť základnú zložku každej dojčenskej výživy a neumožniť, aby sa používala ako marketingový trik konkrétnej značky. Naliehavo vás žiadam, aby ste toto uznesenie podporili.
Esther de Lange
Rozhodne nechcem znovu začínať rozpravu, ale skutočne by sme mali dvakrát rozmýšľať predtým, než dáme slovo ľuďom, ktorí môžu predkladať svoj osobný názor a tváriť sa, že ide o vedecké dôkazy. Dovoľte nám jednoducho hlasovať. Už sme sa rozhodli.
(potlesk)
